SUOMI

APPLE INC.
iPODIN OHJELMISTOLISENSSISOPIMUS
Yhden käyttäjän lisenssi

LUKEKAA TARKASTI TÄMÄ OHJELMISTOLISENSSISOPIMUS (“LISENSSI”) ENNEN iPODIN KÄYTTÖÄ TAI TÄMÄN LISENSSIN MUKANA OLEVAN OHJELMISTOPÄIVITYKSEN LATAAMISTA. JOKO KÄYTTÄMÄLLÄ iPODIA TAI LATAAMALLA OHJELMISTOPÄIVITYKSEN SITOUDUTTE NOUDATTAMAAN TÄMÄN LISENSSIN EHTOJA. ELLETTE HYVÄKSY LISENSSIN EHTOJA, ÄLKÄÄ KÄYTTÄKÖ iPODIA TAI LADATKO OHJELMISTOPÄIVITYSTÄ.  ELLETTE HYVÄKSY LISENSSIN EHTOJA ETTEKÄ OLE KÄYTTÄNYT iPODIA, VOITTE HYVITYKSEN SAADAKSENNE PALAUTTAA iPODIN APPLEN PALAUTUSSÄÄNTÖJEN MUKAISESTI APPLE STOREEN TAI VALTUUTETUN JÄLLEENMYYJÄN LIIKKEESEEN, JOSTA OLETTE SEN HANKKINUT. SÄÄNNÖT OVAT LUETTAVISSA OSOITTEESSA http://www.apple.com/legal/sales_policies/.

1. 	Yleistä  Apple Inc. (“Apple”) myöntää teille iPodin mukana tulleisiin ohjelmistoon (mukaan lukien Boot ROM -koodi ja muu sisällytetty ohjelmisto), käyttöliittymiin, sisältöön, kirjasimiin, dokumentaatioon ja kaikkeen dataan, jotka saattavat päivittyä tai korvautua ohjelmistopäivityksissä tai Applen järjestelmänpalautusohjelmistossa, niin muistissa kuin millä tahansa muulla tallennusmedialla ja missä tahansa muodossa (yhteisnimitykseltään “iPod-ohjelmisto”) ainoastaan tämän Lisenssin ehtojen mukaisen käyttöoikeuden. Apple ei myy teille itse iPod-ohjelmistoa. Apple ja Applen lisensoija(t) säilyttävät omistajuutensa iPod-ohjelmistoon ja pidättävät itsellään kaikki oikeudet, joita ei ole erikseen annettu teille.

Apple voi oman harkintansa mukaan tulevaisuudessa tarjota päivityksiä iPodinne ohjelmistoon. Mikäli päivityksiä tarjotaan, niissä ei ehkä ole kaikkia nykyisiä ohjelmisto-ominaisuuksia tai uusia ominaisuuksia, joita Apple julkistaa uudemmille iPod-malleille.

2. 	Lisenssin käyttö ja rajoitukset
a) Tämän sopimuksen perusteella teillä on oikeus käyttää iPod-ohjelmistoa yhdessä iPodissa. Lisenssi kieltää iPod-ohjelmiston samanaikaisen asentamisen useampaan kuin yhteen iPodiin, eikä iPod-ohjelmistoa voida asettaa käyttöön verkossa, jossa sitä voisi käyttää useampi kuin yksi laite tai tietokone kerrallaan. Tämä lisenssi ei anna teille mitään oikeuksia käyttää Applen omistamaa käyttöliittymää tai muuta Applen immateriaalioikeuksien piiriin kuuluvaa ainesta kolmansien osapuolien iPod-laitteiden tai -lisävarusteiden suunnittelussa, kehittämisessä, valmistuksessa, lisensoinnissa tai jakelussa. Jotkin näistä oikeuksista ovat saatavissa Applelta erillisellä lisenssillä. Lisätietoja saat osoitteesta http://developer.apple.com/programs/mfi/.

b) Applen mahdollisesti ladattaviksi tarjoamia iPod-ohjelmistopäivityksiä ja järjestelmänpalautusohjelmistoja (“iPod-ohjelmistopäivitykset”) koskien hyväksytte, että jotkin iPod-ohjelmistopäivitykset tai niiden osat saattavat koskea vain tiettyjä iPod-malleja tai -sukupolvia eivätkä ehkä ole saatavilla kaikille iPod-malleille.  Teille myönnetään tämän Lisenssin sopimusehtojen puitteissa rajoitettu, ei-yksinoikeudellinen lupa ladata iPod-ohjelmistopäivityksiä, joita Apple mahdollisesti tarjoaa teidän iPod-mallillenne, päivittääksenne tai palauttaaksenne omistamanne tai hallitsemanne iPodin ohjelmiston. Lisenssi ei salli muiden kuin omistamienne tai hallitsemienne iPodien ohjelmistopäivityksiä ja -palautuksia. iPod-ohjelmistopäivityksiä ei myöskään saa jaella tai asettaa saataville verkossa, jossa niitä voisi käyttää useampi kuin yksi laite tai tietokone kerrallaan. iPod-ohjelmistopäivityksestä voidaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä.

c) Teillä ei ole oikeutta kopioida, takaisinmallintaa, takaisinkääntää tai yrittää muuten palauttaa lähdekoodiksi tai muokata iPod-ohjelmistoa, iPod-ohjelmistopäivityksiä tai niiden osia, purkaa niiden salausta tai luoda niistä johdettuja tuotteita, paitsi jos sovellettava laki ja tämä lisenssi sen sallivat. Tällaisten toimien yritys tulkitaan Applen, iPod-ohjelmiston ja iPod-ohjelmistopäivitysten lisensoijien oikeuksien vahingoittamiseksi. Tämän rajoituksen rikkominen saattaa johtaa syytteisiin ja vahingonkorvauksiin. Tietojen varastoiminen iPodiin tarkoittaa digitaalisen kopion tekemistä. Joillakin oikeustoimialueilla digitaalisten kopioiden tekeminen ilman oikeuksien omistajan etukäteislupaa on laitonta. iPod-ohjelmistoa ja iPod-ohjelmistopäivityksiä voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon lisenssinsaajalla on tekijänoikeus, tai jonka jäljentämiseen hänellä on valtuutus tai laillinen lupa. iPOD-OHJELMISTOA JA iPOD-OHJELMISTOPÄIVITYKSIÄ EI OLE SUUNNITELTU KÄYTETTÄVÄKSI YDINENERGIA-ALAN TOIMINNAN, LENTOKONEEN NAVIGOINTI- TAI TIETOLIIKENNEJÄRJESTELMIEN, LENNONJOHTOLAITTEIDEN TAI MUIDEN SELLAISTEN JÄRJESTELMIEN YHTEYDESSÄ, JOISSA iPOD-OHJELMISTON TAI iPOD-OHJELMISTOPÄIVITYKSEN TOIMINTAHÄIRIÖ SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN VAARAN.

d) Tietojen varastoiminen iPodiin tarkoittaa digitaalisen kopion tekemistä. Joillakin oikeustoimialueilla digitaalisten kopioiden tekeminen ilman oikeuksien omistajan etukäteislupaa on laitonta. iPod-ohjelmistoa ja iPod-ohjelmistopäivityksiä voidaan käyttää materiaalin jäljentämiseen, jos jäljentäminen rajoittuu sellaiseen materiaalin, joka ei ole suojattu tekijänoikeuksin, johon teillä on tekijänoikeus tai jonka jäljentämiseen teillä on valtuutus tai muu laillinen oikeus.

e) Sitoudutte käyttämään iPod-ohjelmistoa ja Palveluita (kuten määritelty jäljempänä kohdassa 5) noudattaen kaikkia soveltuvia lakeja, mukaan lukien paikalliset lait maassa, jossa asutte tai jossa latasitte iPod-ohjelmiston ja Päivitykset tai jossa käytätte niitä.

3. 	Siirto
a) Teillä ei ole oikeutta vuokrata, lainata, jaella edelleen tai jatkolisensoida iPod-ohjelmistoa. Tämän lisenssin tuottamat oikeudet iPod-ohjelmistoon voidaan kuitenkin kertaalleen siirtää kokonaisuudessaan omistamanne iPodin kera edellyttäen, että: (a) omistamanne iPod ja iPod-ohjelmisto siirretään kokonaisuudessaan, mukaan lukien kaikki komponenttien osat, alkuperäinen taltio, dokumentaatio ja tämä lisenssi, (b) te sitoudutte hävittämään hallussanne olevat muut iPod-ohjelmiston kokonaiset tai osittaiset kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun iPod-ohjelmisto siirtyy, lukee tämän lisenssin sopimusehdot ja hyväksyy ne.

b) Teillä ei myöskään ole oikeutta vuokrata, lainata tai jatkolisensoida iPod-ohjelmistopäivitystä. Tämän lisenssin myöntämät oikeudet iPod-ohjelmistopäivitykseen voidaan kuitenkin kertaalleen siirtää kokonaisuudessaan sellaisen tietokoneen tai iPodin kera, johon se on asennettu, edellyttäen, että: (a) omistamanne tietokone tai iPod, sovellettavin osin, ja iPod-ohjelmistopäivitys siirretään kokonaisuudessaan, mukaan lukien kaikki komponenttien osat, alkuperäinen taltio, dokumentaatio ja tämä lisenssi, (b) te sitoudutte hävittämään hallussanne olevat muut iPod-ohjelmistopäivityksen kokonaiset tai osittaiset kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun iPod-ohjelmistopäivitys siirtyy, lukee tämän lisenssin sopimusehdot ja hyväksyy ne.

4. 	Sopimuksen päättyminen  Tämä lisenssi on voimassa kunnes toisin päätetään. Jos lisenssin ehtoja ei noudateta, lisenssin voimassaolo päättyy heti ilman erillistä ilmoitusta Applelta tai ilman juridista päätöstä. Sopimuksen päättyessä iPod-ohjelmiston ja iPod-ohjelmistopäivitysten käyttö on lopetettava. Tämän Lisenssin kohdat 5, 6, ja 9 pysyvät voimassa myös Lisenssin päättyessä mistä tahansa syystä.

5. 	Vastuunvapautus 
a) Mikäli olette kuluttaja-asiakas (eli käytätte iPod -ohjelmistoa muuhun kuin yritystoimintaan tai ammatilliseen tarkoitukseen), teillä saattaa olla asuinmaassanne laillisia oikeuksia, jotka kieltävät seuraavien rajoitusten soveltamisen teihin, ja mikäli rajoitukset on kielletty, niitä ei sovelleta teihin. Jos haluatte lisätietoja oikeuksistanne, ottakaa yhteyttä paikalliseen kuluttajaneuvontaan.

b) iPOD-OHJELMISTON JA iPOD-OHJELMISTOPÄIVITYSTEN KÄYTTÄMINEN, OHJELMISTON TYYDYTTÄVÄ LAATU, SUORITUSKYKY, TARKKUUS JA TOIMINTA OVAT KÄYTTÄJÄN OMALLA VASTUULLA. TÄMÄN OHJELMISTON ASENNUS SAATTAA VAIKUTTAA MUIDEN VALMISTAJIEN OHJELMISTOJEN KÄYTETTÄVYYTEEN. iPOD-OHJELMISTO JA iPOD-OHJELMISTOPÄIVITYKSET TOIMITETAAN “SELLAISENA KUIN SE ON” ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 5 JA 6 KUTSUTAAN YHTEISNIMITYKSELLÄ “APPLE”) VAPAUTTAVAT ITSENSÄ, SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, OLETETUSTA JA LAKISÄÄTEISESTÄ TUOTE- JA MUUSTA VASTUUSTA iPOD-OHJELMISTON JA iPOD-OHJELMISTOPÄIVITYSTEN SUHTEEN MUKAAN LUKIEN KAUPPAKELPOISUUS JA SOVELTUVUUS TIETTYYN TARKOITUKSEEN, LAADUN TYYDYTTÄVYYS, VIRHEETTÖMYYS JA KOLMANNEN OSAPUOLEN OIKEUKSIEN KUNNIOITTAMINEN. APPLE EI TAKAA, ETTÄ iPOD-OHJELMISTON JA iPOD-OHJELMISTOPÄIVITYSTEN TOIMINNOT TÄYTTÄVÄT KAIKKI VAATIMUKSET, ETTÄ iPOD-OHJELMISTON JA iPOD-OHJELMISTOPÄIVITYSTEN TOIMINTA ON KESKEYTYMÄTÖNTÄ JA VIRHEETÖNTÄ, TAI ETTÄ iPOD-OHJELMISTON JA iPOD-OHJELMISTOPÄIVITYSTEN VIRHEET TULLAAN KORJAAMAAN. 

c) MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS iPOD-OHJELMISTO TAI iPOD-OHJELMISTOPÄIVITYS TODETAAN VIALLISEKSI, ASIAKAS ON VASTUUSSA KAIKISTA HUOLTO- JA KORJAUSKULUISTA. KOSKA JOILLAIN OIKEUSTOIMIALUEILLA EI SALLITA VASTUUN RAJOITTAMISTA, EDELLÄ MAINITTU EI EHKÄ KOSKE TEITÄ.  
                                                              
6. 	Vastuun rajoitus LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN TALOUDELLISET MENETYKSET, TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT iPOD-OHJELMISTON JA iPOD-OHJELMISTOPÄIVITYSTEN KÄYTÖSTÄ TAI ASIAKKAAN KYVYTTÖMYYDESTÄ KÄYTTÄÄ OHJELMISTOA. KOSKA JOILLAKIN OIKEUSTOIMIALUEILLA EI SALLITA VASTUUN RAJOITTAMISTA, EDELLÄ MAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä dollaria (50,00 USD). Oheiset rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

7. 	Vientisäätely  Lisenssinhaltija sitoutuu siihen, ettei iPod-ohjelmistoa tai iPod-ohjelmistopäivityksiä viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta iPod-ohjelmisto ja iPod-ohjelmistopäivitykset on hankittu. Erityisesti iPod-ohjelmistoa tai iPod-ohjelmistopäivityksiä ei saa viedä (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. iPod-ohjelmistoa ja iPod-ohjelmistopäivityksiä käyttämällä annatte takuun siitä, ettette ole missään tällaisessä maassa tai luettelossa. Takaatte myös, ettette käytä iPod-ohjelmistoa tai iPod-ohjelmistopäivityksiä mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

8. 	Yhdysvaltain viranomaiset  iPod-ohjelmisto, iPod-ohjelmistopäivitykset ja niihin liittyvä dokumentaatio ovat luokitukseltaan “Commercial Items”, kuten termi on määritelty säädöksessä 48 C.F.R. §2.101, koostuen osista “Commercial Computer Software” ja “Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin.  Mikäli lisenssin hankkija tai käyttäjä on Yhdysvaltain viranomainen sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin, että, Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä.  Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

9. 	Sovellettava laki ja sopimuksen osien riippumattomuus  Tähän lisenssiin sovelletaan Yhdysvaltojen Kalifornian osavaltion lakeja. Tämä lisenssi ei kuulu United Nations Convention on Contracts for the International Sale of Goods -määräysten alaisuuteen. Jos olette Isossa-Britanniassa tai Pohjois-Irlannissa asuva kuluttaja, tähän Lisenssiin sovelletaan asuinpaikkanne oikeustoimialueen lakeja. Vaikka toimivaltainen tuomioistuin katsoisi jonkun osan sopimuksesta tehottomaksi, lisenssi on muulta osin voimassa.

10. 	Muut edunsaajat  PortalPlayer, Inc., kalifornialainen yritys, jonka osoite on 3255 Scott Boulevard, Building 1, Santa Clara, California 95054, U.S.A. on tämän lisenssin toinen edunsaaja, sillä iPodissanne on PortalPlayer-ohjelmisto.  Tämän lisenssin voi kyseisen ohjelmiston osalta panna täytäntöön Applen lisäksi myös PortalPlayer.

11. 	Kokonaissopimus ja kieli  Tämä lisenssi muodostaa koko sopimuksen osapuolten välillä iPod-ohjelmiston ja iPod-ohjelmistopäivitysten käytöstä ja korvaa kaikki aikaisemmat tai samanaikaiset samaa koskevat sopimukset.  Lisenssin lisäykset tai muutokset eivät ole sitovia ilman Applen kirjallista ja allekirjoitettua hyväksymistä. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi.

12. 	MPEG-4:n käyttö  Niiltä osin kuin iPod-ohjelmisto ja iPod-ohjelmistopäivitykset sisältävät MPEG-4-videokoodaus- ja/tai dekoodausominaisuuksia, iPod-ohjelmisto ja iPod-ohjelmistopäivitykset on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (“MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä mihinkään muuhun tarkoitukseen. Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Vieraile osoitteessa http://www.mpegla.com.

13. 	H.264/AVC-huomautus  Niiltä osin kuin iPod-ohjelmisto ja iPod-ohjelmistopäivitykset sisältävät AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: iPOD-OHJELMISTON JA iPOD-OHJELMISTOPÄIVITYSTEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI (“AVC-VIDEO”) JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEOPALVELUNTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM.

14. 	AMR-huomautus  iPod-ohjelmston ja iPod-ohjelmistopäivitysten tarjoamaa mahdollisuutta Adaptive Multi-Rate (“AMR”)-koodaukseen ja -purkuun ei ole lisensoitu solukkojärjestelmän kautta tehtyjen äänipuheluiden suorittamiseen tai minkään QuickTime-arkkitehtuuriin perustuvien, Windows-alustalle tarkoitettujen puhelintuotteiden käyttöön. iPod-ohjelmston ja iPod-ohjelmistopäivitysten tarjoamaa mahdollisuutta AMR-koodaukseen ja -purkuun ei myöskään ole lisensoitu käytettäväksi missään solukkojärjestelmäviestinnän infrastruktuurissa, mukaan lukien: tukiasemat, tukiasemien ohjaimet/radioverkon ohjaimet, puhelinvaihteet tai yhdyskäytävät julkisiin vaihdeverkkoihin tai niistä ulos.

EA0856
Versio 12.03.2012